
Narva Linnavolikogu otsuse eelnõu 

Narva Linnavolikogu 06.03.2008 otsuse nr 53 projekti „Narva Laste Loomemaja rekonstrueerimine ja varustamine“ sildfinantseerimise ja omafinantseeringu kinnitamine“

muutmine
Narva Linnavalitsus võtab vastu protokollilise otsuse:

1. Nõustuda esitatud Narva Linnavolikogu otsuse eelnõuga.
2. Volitada Linnavara- ja Majandusameti direktori kohusetäitjat Tamara Luigast nimetatud küsimuses Narva Linnavolikogus ette kandma.

 ___.___.2010.a nr _____
Narva Linnavolikogu 06.03.2008 otsuse nr 53 projekti „Narva Laste Loomemaja rekonstrueerimine ja varustamine“ sildfinantseerimise ja omafinantseeringu kinnitamine“

muutmine
1. ASJAOLUD JA MENETLUSE KÄIK
Euroopa Liidu struktuurifondidest rahastatava projekti ”Narva Laste Loomemaja rekonstrueerimine ja varustamine” üldmaksumuseks oli selle algusjärgus kavandatud 16 500 tuh. krooni, millest 15 000 tuh. krooni moodustas struktuuritoetus ning 1 500 tuh. krooni Narva linna omaosalus. 
Projekti elluviimise käigus on tekkinud edasilükkamatu vajadus projekti kogumaksumuse suurendamiseks. Nimelt ei ole projektieelarves ehitustööde läbiviimiseks ettenähtud vahendid tööde teostamiseks piisavad. Ehitustöövõtja leidmiseks korraldatud hankemenetluste käigus on selgunud, et ehitustööde hankelepingu eeldatav maksumus ei vasta täna kehtivale turuhinnale, see tähendab pakkujad ei ole nõus olemasolevate vahenditega teenust osutama. 
Kuna rahastamistingimuste kohaselt ei saa toetussumma ületada 15 000 tuh. krooni, tuleb Narva linnal kas suurendada omaosalust või üleüldse loobuda projekti edasisest elluviimisest. Arvestades kõrgendatud avalikku huvi projekti tulemusliku lõpuleviimise suhtes, on antud juhul otstarbekas katta puudjääv rahasumma Narva linna omaosaluse arvelt.
2. ÕIGUSLIKUD JÄRELDUSED

KOKS § 22 lg 1 p 8 ning Narva Linnavolikogu 29.06.2000 määrusega nr 36/16 kinnitatud „Narva linna põhimääruse“ p 4.4.14. kohaselt volikogu ainupädevusse kuulub laenude ja teiste varaliste kohustuste võtmine. VLES § 8 lg 1 p-st 3 tulenevalt võib vald või linn võtta laenu üksnes valla või linna arengukavas ettenähtud investeeringuteks, järgides sealjuures VLES § 8 lg 1 p-des 2 ja 3 sätes-tatud tingimusi. Vastavalt KOKS § 37 lg 8 p-le 3 on laenude võtmise aluseks arengukava. 

Projekti „Narva Laste Loomemaja rekonstrueerimine ja varustamine“ elluviimine vastab Narva Lin-navolikogu 26.09.2007 määrusega nr 36 kinnitatud Narva linna arengukava 2008 – 2014 strateegili-se eesmärgi 4.1. (linnas on loodud konkurentsivõimeline üldhariduskoolide, koolieelsete lasteasu-tuste ja huvikoolide süsteem) tegevussuuna 4.1.2. (viia vastavusse munitsipaalõppeasutuste materi-aaltehniline baas tänapäeva nõuetega) ülesandele 4.1.2.2. (varustamine kaasaegse tehnika ja vajali-ku inventariga).
VLES § 81 lg 1 (koostoimes VLES §-ga 281) lubab kohalikel omavalitsusüksustel 2011. aasta lõpuni võtta pikaajalisi rahalisi kohustusi üksnes Euroopa Liidu toetuse ning välislepingute alusel Eesti Vabariigile eraldatava toetuse sildfinantseerimiseks, struktuuritoetuse, Euroopa Liidu muu toetuse või muu välisabi toetuse saamiseks vajaliku omafinantseeringu tagamiseks või enne seaduse jõustu-mist võetud eelnimetatud olemasolevate kohustuste refinantseerimiseks.

VLES § 81 lg-st 2 tulenevalt on omavalitsusüksus kohustatud kooskõlastama laenude ja muude pika-ajaliste rahaliste kohustuste võtmise eelnevalt Rahandusministeeriumiga. Vastavalt KOKS § 22 lg-le 2 võib valla- või linnavolikogu delegeerida seadusega kohaliku omavalitsuse, kohaliku omavalit-susüksuse või kohaliku omavalitsusorgani pädevusse antud küsimuste lahendamise valitsusele. KOKS § 30 lg 1 p 4 kohaselt lahendab valla- või linnavalitsus muuhulgas KOKS § 22 lg 2 alusel valitsusele täitmiseks delegeeritud küsimusi. 

3. OTSUS
Muuta Narva Linnavolikogu 06.03.2008 otsuse nr 53 „Projekti Narva Laste Loomemaja rekonstru-eerimine ja varustamine sildfinantseerimise lubamine ja omafinantseeringu kinnitamine” punkte 3.1. ja 3.2., sõnastades need järgmiselt:
«3.1. Kinnitada projekti „Narva Laste Loomemaja rekonstrueerimine ja varustamine” omafinant-seeringuks, võetavate laenude arvelt, 6 600 000,00 (kuus miljonit kuussada tuhat) krooni.»

«3.2. Narva Linnavalitsusel esitada Rahandusministeeriumile punktis 3.1 nimetatud omafinantseeri-ngu katteks laenu võtmise kooskõlastustaotlus ning positiivse kooskõlastuse järgselt kajastada oma-finantseeringusumma Narva linna 2010. aasta eelarves.»
3. RAKENDUSSÄTTED

3.1. Narva Linnavolikogu Kantseleil teha otsus teatavaks Narva Linnavalitsusele.
3.2. Otsus jõustub Narva Linnavalitsusele teatavaks tegemisest.
3.3. Käesolevat otsust võib vaidlustada Tartu Halduskohtu Jõhvi kohtumajas 30 päeva jooksul otsuse teatavakstegemisest arvates.
Mihhail Stalnuhhin







Volikogu esimees
Narva Linnavolikogu otsuse eelnõu

Narva Linnavolikogu 06.03.2008 otsuse nr 53 projekti „Narva Laste Loomemaja rekonstrueerimine ja varustamine“ sildfinantseerimise ja omafinantseeringu kinnitamine“

Muutmine seletuskiri
Euroopa Liidu struktuurifondidest rahastatava projekti ”Narva Laste Loomemaja rekonstrueerimine ja varustamine” üldmaksumuseks oli selle algusjärgus kavandatud 16 500 tuh. krooni, millest 15 000 tuh. krooni moodustas struktuuritoetus ning 1 500 tuh. krooni Narva linna omaosalus. 
Projekti elluviimise käigus on tekkinud edasilükkamatu vajadus projekti kogumaksumuse suurendamiseks. Nimelt ei ole projektieelarves ehitustööde läbiviimiseks ettenähtud vahendid tööde teostamiseks piisavad. Ehitustöövõtja leidmiseks korraldatud hankemenetluste käigus on selgunud, et ehitustööde hankelepingu eeldatav maksumus ei vasta täna kehtivale turuhinnale, see tähendab pakkujad ei ole nõus olemasolevate vahenditega teenust osutama. 
Kuna rahastamistingimuste kohaselt ei saa toetussumma ületada 15 000 tuh. krooni, tuleb Narva linnal kas suurendada omaosalust või üleüldse loobuda projekti edasisest elluviimisest. Arvestades kõrgendatud avalikku huvi projekti tulemusliku lõpuleviimise suhtes, on antud juhul otstarbekas katta puudjääv rahasumma Narva linna omaosaluse arvelt.

Lugupidamisega

Tamara Luigas

Linnavara-ja Majandusameti

direktori kohusetäitja
